Pablo Buitrago y Benavente

pisi
Pablo Buitrago y Benavente  (Pablo Sánchez de Buitrago y Benavente  või Pablo Sánchez de Buitrago Sandoval y Benavent, 1807 Granada – 1882 sealsamas)  oli Nicaragua poliitik, aastail 1841–1843 Nicaragua ülemdirektor.Nicaragua worldstatesmen.org

Pablo Buitrago y Benavente oli esimene Nicaragua ülemdirektor, kes jäi ametisse kuni oma ametiaja lõpuni. Aastal 1841 valiti ta ülemdirektoriks kolmandas valimisvoorus, kus tema poolt hääletas kolmveerand riigi 290 valijast.La Prensa (Nicaragua), 20 DE NOVIEMBRE DEL 2001, Historia de las elecciones Ametisse saades asendas ta esimese asjana eelmise ülemdirektori soosiku Francisco Castellón Sanabria üldministri ametikohalt, pannes sellesse ametisse kergemini kontrollitava Simon Orozco.

Buitrago y Benavente oli poliitilistelt vaadetelt konservatiiv ja ta andis endast parima, et tõkestada Kesk-Ameerika Liitvabariigi liberaalse riigipea José Francisco Morazán Quezada tegevust. Tänu temale saavutasidki Guatemalas võimu konservatiivid.Hubert Howe Bancroft, Chapter XII, Republic of Nicaragua 1838–1855, 1887, History of Central America. 1886–1887, lk 239 Aastal 1842 sõlmis ta Juan José Guzmániga El Salvadorist ja Francisco Ferreraga Hondurasest  pakti, mis oli suunatud Costa Rica liberaalide vastu.

Aastal 1849 kogunesid Leónis nende kolme riigi esindajad ja sõlmiti liit – Pacto de Confederación. Liidulepingule kirjutati alla 9. jaanuaril 1951 Chinandegas. Nicaragua poolt kirjutasid alla Pablo Buitrago y Benavente, Justo Abaunza ja Hermenegildo Zepeda Fernández, Hondurase poolt kirjutas alla José María Guerrero de Arcos y Molina ja El Salvadori poolt José Francisco Barrundia y Cepeda ning José María Silva. Pablo Buitrago y Benaventest sai selle liidu teine sekretär.Hubert Howe Bancroft, HISTORY OF CENTRAL AMERICA. VOL. III. 1801–1887, THE HISTORY COMPANY, PUBLISHERS SAN FRANCISCO, 1887

Pablo Buitrago maeti surmajärgselt Santa Teclasse El Salvadoris.Gobernantes de Nicaragua

Viited


Kategooria:Nicaragua ülemdirektorid
Kategooria:Sündinud 1807
Kategooria:Surnud 1882